b'\n_START_ARTICLE_\nOrehovo olje\n_START_PARAGRAPH_\nOrehovo olje se pridobiva s stiskanjem plodov navadnega oreha (Juglans regia) in vsebuje  ve\xc4\x8dkrat in enkrat nenasi\xc4\x8dene ma\xc5\xa1\xc4\x8done kisline ter nasi\xc4\x8dene ma\xc5\xa1\xc4\x8dobe\n_START_SECTION_\nSestava in uporaba\n_START_PARAGRAPH_\nKar 72\xc2\xa0% vseh ma\xc5\xa1\xc4\x8dob v orehovem olju predstavljajo ve\xc4\x8dkrat nenasi\xc4\x8dene ma\xc5\xa1\xc4\x8dobne kisline, med katerimi je okoli 14\xc2\xa0% \xce\xb1-linolenske, 58\xc2\xa0% linolne ter 13\xc2\xa0% oleinske kisline. Poleg tega vsebuje \xc5\xa1e okoli 9\xc2\xa0% nasi\xc4\x8denih ma\xc5\xa1\xc4\x8dob. Olje vsebuje tudi vitamine A, C in E._NEWLINE_Olje je u\xc5\xbeitno in se uporablja tudi v prehrani, \xc4\x8deprav zaradi visoke cene ni v splo\xc5\xa1ni uporabi. Uporablja se predvsem za pripravo hladnih solat, saj pregrevanje povzro\xc4\x8di, da olje pogreni.  _NEWLINE_Uporablja se tudi v tradicionalni medicini ter v kozmeti\xc4\x8dni industriji. Pogosto se ga uporablja za krepitev las in prepre\xc4\x8devanje cepljenja lasnih konic._NEWLINE_V preteklosti je bilo orehovo olje eno najpomembnej\xc5\xa1ih olj, ki so jih uporabljali renesan\xc4\x8dni slikarji. Priljubljeno je bilo zaradi hitrega su\xc5\xa1enja, pa tudi zato, ker posu\xc5\xa1eno ni dobilo tumenkastega pridiha. Z orehovim oljem so tako me\xc5\xa1ali barve, uporabljali pa so ga tudi za \xc4\x8di\xc5\xa1\xc4\x8denje \xc4\x8dopi\xc4\x8dev in red\xc4\x8dilo za barve. _NEWLINE_Orehovo olje se ob\xc4\x8dasno uporablja tudi v mizarstvu, predvsem takrat, ko \xc5\xbeelijo mizarji za\xc5\xa1\xc4\x8dititi les, ki bo pri\xc5\xa1el v stik s hrano. V\xc4\x8dasih orehovo olje me\xc5\xa1ajo s \xc4\x8debeljim voskom v razmerju 1:3.'